கேள்வி: நிஷ்காம கர்மம் பற்றி நீங்கள் என்ன அறிந்துள்ளீர்கள்?
பதில்: நிஷ்காம கர்மம் (; சமஸ்கிருதம் பொருள்: "தன்னலமற்ற அல்லது பற்றற்ற செயல்") என்பது பலன்கள் அல்லது முடிவுகளை எதிர்பார்க்காமல் செய்யப்படும் ஒரு தன்னலமற்ற செயலாகும். இது வீடுபேறு அடைவதற்கான கர்ம யோகம் பாதையின் மையக் கொள்கையாகும். தற்கால அறிஞர்கள் யோகக் கலை கொண்டே இதில் வெற்றி அடைய முடியும் என்றும் நம் தனிப்பட்ட நோக்கங்களுக்கு அப்பாற்பட்டு பொது நன்மையைக் கருதியே எந்தவொரு செயலையும் செய்தல் வேண்டும் என்றும் வலியுறுத்துகின்றனர். பகவத் கீதையின் மையக் கருத்தாக நிஷ்காம கர்மம் நன்கு அறியப்பட்டிருக்கிறது. இந்திய மெய்யியல் கர்மா அல்லது செயல் அதன் உள்ளார்ந்த குணங்களின் அடிப்படையில் மூன்று வகைகளாகப் பிரிக்கப்பட்டுள்ளது. இதில் நிஷ்காம கர்மம் சத்துவ குணம் (தூய்மையான) என்னும் முதல் வகையைச் சேர்ந்தது. சத்துவ என்பது அமைதியைத் தரும் செயல்களைக் குறிப்பதாகும். இரண்டாவது வகையான சகாம கர்மம் (அதாவது தன்னை மையப்படுத்திய செயல்) ராஜசிகா (வன்மம்) என்ற வகையிலும் மூன்றாவதான விகர்மா (அதாவது மோசமான அல்லது தீய செயல்) தாமசிகா என்ற வகையிலும் அடங்கும். தாமசிகா என்பது இருண்ட, செயலற்ற தன்மையுடன் தொடர்புடையது.